NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu:PREDS-167/2022, PREDS-184/2022, PREDS-195/2022, PREDS-200/2022

1260a

S t a n o v i s k o

**Výboru Národnej rady Slovenskej republiky pre financie a rozpočet o výsledku prerokovania návrhu na voľbu podpredsedu Najvyššieho kontrolného úradu Slovenskej republiky (tlač 1260)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor NR SR pre financie a rozpočet ako gestorský výbor podáva Národnej rade Slovenskej republiky v súlade s § 110 zákona NR SR č. 350/1996 Z. z. o rokovacom poriadku NR SR v znení neskorších predpisov a v súlade s čl. 3 Volebného poriadkuo voľbe a odvolávaní funkcionárov toto stanovisko o prerokovaní návrhu na voľbu podpredsedu Najvyššieho kontrolného úradu Slovenskej republiky **(tlač 1260)**.

 Návrh na voľbu podpredsedu Najvyššieho kontrolného úradu Slovenskej republiky **(tlač 1260)** pridelil predseda Národnej rady Slovenskej republiky svojím rozhodnutím č. 1320 z 3. októbra 2022 Výboru NR SR pre financie a rozpočet na prerokovanie a zaujatie stanoviska **do 17. októbra 2022.**

I.

Predsedovi Národnej rady SR boli doručené štyri návrhy na voľbu podpredsedu Najvyššieho kontrolného úradu Slovenskej republiky, ktoré predložili:

* poslanec NR SR **Ľudovít Goga**, ktorý navrhuje **Henrietu Crkoňovú**,
* poslankyňa NR SR **Anna Zemanová**, ktorá navrhuje **Ivana Kuhna**,
* poslanec NR SR **Lukáš Kyselica**, ktorý navrhuje **Máriu Machovú**.

Kandidát **Ing. Miroslav Vilkovský** *(kandidáta navrhol poslanec NR SR Peter Pollák)* **stiahol listom**, doručeným dňa ..... októbra 2022 do podateľne Kancelárie Národnej rady Slovenskej republiky, **svoj súhlas s kandidatúrou na podpredsedu Najvyššieho kontrolného úradu SR.**

Výbor NR SR pre financie a rozpočet predložený návrh prerokoval na svojom zasadnutí dňa **18. októbra 2022** a prijal k nemu uznesenie **č. 387.**

**Výbor preskúmal splnenie podmienok navrhovaných kandidátov** podľa čl. 61 ods. 2 Ústavy SR a § 110 ods. 1 zákona č. 350/1996 Z. z. o rokovacom poriadku v znení neskorších predpisov **a posúdil, že predložené návrhy kandidátov** na podpredsedu Najvyššieho kontrolného úradu Slovenskej republiky boli podané v súlade s čl. 2 Volebného poriadkuo voľbe a odvolávaní funkcionárov, v termíne stanovenom podľa rozhodnutia predsedu NR SR a **obsahujú požadované náležitosti na voľbu podpredsedu Najvyššieho kontrolného úradu Slovenskej republiky**.

Na rokovanie výboru boli prizvaní navrhnutí kandidáti na voľbu podpredsedu Najvyššieho kontrolného úradu Slovenskej republiky, aby predstavili zámer svojho pôsobenia vo funkcii a poslanci NR SR, ktorí ich navrhli.

 II.

 Zároveň Výbor NR SR pre financie a rozpočet (ako gestorský výbor) uznesením **č. 388** **z 18. októbra 2022** schválil stanovisko výboru k návrhu na voľbu podpredsedu Najvyššieho kontrolného úradu Slovenskej republiky **(tlač 1260a)**.

Určil poslanca Mariána Viskupiča za spravodajcu výboru.

Výbor ho zároveň poveril informovať Národnú radu Slovenskej republiky o prerokovaní návrhu na voľbu podpredsedu Najvyššieho kontrolného úradu Slovenskej republiky vo Výbore Národnej rady Slovenskej republiky pre financie a rozpočet a o stanovisku Výboru Národnej rady Slovenskej republiky pre financie a rozpočet.

Návrh uznesenia Národnej rady Slovenskej republiky je prílohou tohto stanoviska.

Zároveň, v prípade, že nebude podľa § 110 ods. 2 zákona o rokovacom poriadku podpredseda Najvyššieho kontrolného úradu Slovenskej republiky zvolený, navrhol, aby sa vykonala opakovaná voľba, ktorá sa uskutoční na **75. schôdzi** Národnej rady Slovenskej republiky a do ktorej postupujú dvaja kandidáti s najvyšším počtom hlasov

Bratislava 18. októbra 2022

**Marián Viskupič, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu:PREDS-167/2022, PREDS-184/2022, PREDS-195/2022, PREDS-200/2022

**N á v r h**

**U z n e s e n i a**

**Národnej rady Slovenskej republiky**

**z ...... októbra 2022**

k návrhu na voľbu podpredsedu Najvyššieho kontrolného úradu Slovenskej republiky **(tlač 1260)**

Národná rada Slovenskej republiky

**zvolila**

podľa čl. 61 ods. 1 Ústavy Slovenskej republiky a podľa § 110 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**za podpredsedu Najvyššieho kontrolného úradu Slovenskej republiky**

...........................

na funkčné obdobie 7 rokov, ktoré začne plynúť od nasledujúceho dňa po dni zvolenia do funkcie.